

**UNIUNEA NAȚIONALĂ A NOTARILOR PUBLICI DIN ROMÂNIA**

General Berthelot nr. 41, sector 1, cod 010164 BUCUREŞTI – ROMÂNIA Tel. +(40)21-313.99.20; 021-313.99.23; 021-313.99.37; 021-313.99.41 Fax: +(40)21-313.99.10 Email: secretariat@unnpr.ro

**COMUNICAT**

**PROCEDURA DIVORȚULUI PE CALE NOTARIALĂ RĂMÂNE ÎN VIGOARE**

**Singurele modalități legale de desfacere a căsătoriei sunt în fața notarului public sau a ofițerului de stare civilă și în fața instanței de judecată. Acestea sunt reglementate de art.374 și art.375 din Codul civil.**

Având în vedere:

* confuzia apărută în spațiul public între divorțul notarial și divorțul la mediator, ca urmare a publicării deciziei Înaltei Curți de Casație și Justiție nr.33 în dosarul nr.2023/1/2019, conformcăreia **exprimarea de către soți a acordului acestora privind desfacerea căsătoriei în fața unui mediator și încheierea de către aceștia a unui acord de mediere în care consemnează acest acord nu poate avea drept consecință desfacerea căsătoriei prin acordul soților, precum și**
* necesitatea informării corecte și cu bună credință a publicului larg,

Uniunea Națională a Notarilor Publici din România face următoarele precizări:

**Singurele modalități de desfacere a căsătoriei avute în vedere în mod expres de legiuitor sunt cele reglementate de art. 374 și art. 375 din Codul civil: în fața ofițerului stării civile sau notarului public și în fața instanței de judecată.**

Indiferent de procedura prin care se realizează (administrativă, notarială sau judiciară), divorțul presupune **verificarea consimțământului soților la desfacerea căsătoriei de către o autoritate publică,** respectiv de către un funcționar public învestit să îndeplinească un serviciu de interes public, notarii publici făcând parte din această categorie prevăzută de legiuitor.

București, 2 martie 2020

**Biroul Comunicare**

**Uniunea Națională a Notarilor Publici din România**